<diacritize> Bi a ba se akiyesi itan ile Yoruba lenu looloo yii, a o ri i pe awon kan ti ba oruko won je nipa iwa buburu ti won ti hu. Opolopo eniyan lo yi oruko won po nigba ti oruko bee ba oruko awon olosa, adigun- jale mu. Won yi oruko won po ki awon eniyan ma baa maa ro pe ibatan awon olosa naa ni won. Nitori naa, awon Yoruba a maa daabo bo oruko rere won gege bi won ti n sora lati maa huwa rere. Bi a ba ri omo to n huwa ipanle ninu ebi, awon molebi a maa kilo fun un ki o ma ba oruko ebi won je. Iwa rere, oruko rere se pataki fun awon Yoruba nitori naa ni won se maa n so pe oruko rere san ju wura ati fadaka lo. Dajudaju wura ati fadaka dara pupo, won si niye lori gan- an. Sugbon bi oruko rere ba san ju won lo, dajudaju awon Yoruba ka oruko rere si nnkan iyebiye ti a ko le fi owo ra rara. Igbagbo yii ni o n mu won ko ara won nijaanu lati huwa ti ko dara. Kiko ara eni nijaanu lati tun oruko eni se lo n mu won maa pa a lowe pe oruko omo ni ijanu omo. Bi a ba tun ye awon owe ati asayan oro miiran wo, a o ri iru igbagbo yii kan naa. <yor>Bí a bá ṣe àkíyèsí ìtàn ilẹ Yorùbá lẹnu lọọlọọ yìí, a ó rí i pé àwọn kan ti ba orúkọ wọn jẹ nípa ìwà búburú tí wọn ti hù. Ọpọlọpọ ènìyàn ló yí orúkọ wọn po nígbà tí orúkọ bẹẹ bá orúkọ àwọn ọlọṣà, adigun- jalẹ mu. Wọn yí orúkọ wọn po kí àwọn ènìyàn má baà máa rò pé ìbátan àwọn ọlọṣà náà ni wọn. Nítorí náà, àwọn Yorùbá a máa dáàbò bo orúkọ rere wọn gẹgẹ bí wọn tí ń ṣọra láti máa hùwà rere. Bí a bá rí ọmọ tó ń hùwà ìpáǹle nínú ẹbí, àwọn mọlẹbí á máa kìlọ fún un kí ó má ba orúkọ ẹbí wọn jẹ. Ìwà rere, orúkọ rere ṣe pàtàkì fún àwọn Yorùbá nítorí náà ni wọn ṣe máa ń sọ pé orúkọ rere sàn ju wúrà àti fàdákà lọ. Dájúdájú wúrà àti fàdákà dára púpọ, wọn sì níye lórí gan- an. Ṣùgbọn bí orúkọ rere bá sàn jù wọn lọ, dájúdájú àwọn Yorùbá ka orúkọ rere sí nǹkan iyebíye tí a kò lè fi owó rà rárá. Ìgbàgbọ yìí ni ó ń mú wọn kó ara wọn níjàánu láti hùwà tí kò dára. Kíkó ara ẹni níjàánu láti tún orúkọ ẹni ṣe ló ń mú wọn máa pa á lówe pé orúkọ ọmọ ni ìjánu ọmọ. Bí a bá tún yẹ àwọn òwe àti àṣàyàn ọrọ mìíràn wò, a ó rí irú ìgbàgbọ yìí kan náà. 